Työväenluokan kapinoita syttyi myös muissa Manner-Euroopan maissa. Saksassa Rosa Luxemburgin ja Karl Liebknechtin johtamat spartakistit nousivat hävityn sodan jälkeen kapinaan 1919. Se kärsi nopean tappion ja liikkeen johtajat teloitettiin. Myös Italiassa, Unkarissa, Suomessa ja Persiassa vasemmistojohtoiset kapinat ja vallankumousyritykset epäonnistuivat. Siirtomaissa alkoi pitkäkestoinen mielenosoittaminen ja kapinointi eurooppalaisia suurvaltoja vastaan, mutta tätä liikehdintää motivoivat sosialismin sijaan Yhdysvaltain presidentin Woodrow Wilsonin lupaukset kansallisesta itsemääräämisoikeudesta.